Ore Mountains
Munții Erzgebirge se întind pe o lungime de 150 km și pe 40 km lățime. La est masivul se continuă cu Munții Elbei () iar la vest cu Munții Elster () și cu zona saxonă Vogtland. La sud de regiunea estică a Munților Erzgebirge se întinde regiunea de nord a Munților Böhmerwald (din Cehia), iar la sud de regiunea vestică a Munților Erzgebirge se află „Egergraben” (Depresiunea Eger din Cehia) și Munții Duppau. Granița de nord a munților este neclar delimitată prin continuarea cu masivul muntos „Pultschollengebirge”. Din punct de vedere geologic, munții ajung spre vest prin masivul Windberg (353 m) până la marginea orașului Dresda, iar în est cu Valea Kerbului () până la Valea Elbei (Elbtalkessel), unde se află localitățile Pirna și Meißen.